title: 2011/660/ЕС: Решение на Съвета от 3 октомври 2011 година за назначаване на шестима членове от Полша и шестима заместник-членове от Полша в Комитета на регионите

text:
               7.10.2011

               BG

               Официален вестник на Европейския съюз

               L 263/17

         РЕШЕНИЕ НА СЪВЕТА
   от 3 октомври 2011 година
   за назначаване на шестима членове от Полша и шестима заместник-членове от Полша в Комитета на регионите
   (2011/660/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Полша,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Jacek CZERNIAK, г-н Konstanty DOMBROWICZ, г-н Marcin JABŁOŃSKI, г-н Witold KROCHMAL, г-н Marek NAWARA и г-н Bogusław ŚMIGIELSKI се освободиха шест места за членове на Комитета на регионите. След изтичането на мандата на г-н Jan DZIUBIŃSKI, г-н Władysław HUSEJKO, г-в Tadeusz KOWALCZYK, г-н Andrzej MATUSIEWICZ и г-н Robert SOSZYŃSKI се освободиха пет места за заместник-членове. С назначаването на г-н Pawel ADAMOWICZ за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н Pawel ADAMOWICZ, Prezydent Miasta Gdańska

                           —

                           г-н Olgierd GEBLEWICZ, Marszałek Województwa Zachodniopomorskiego

                           —

                           г-н Krzysztof HETMAN, Marszałek Województwa Lubelskiego

                           —

                           г-н Witold KROCHMAL, Radny Miasta i Gminy Wołów (промяна в длъжността)

                           —

                           г-н Marek SOWA, Marszałek Województwa Małopolskiego

                           —

                           г-н Witold STĘPIEŃ, Marszałek Województwa Łódzkiego

                     както и

               б)

               за заместник-членове:

                           —

                           г-н Jacek CZERNIAK, Radny Województwa Lubelskiego

                           —

                           г-н Marcin JABŁOŃSKI, Radny Województwa Lubuskiego,

                           —

                           г-н Bogdan DYJUK, Przewodniczący Sejmiku Województwa Podłaskiego

                           —

                           г-н Arkadiusz GODLEWSKI, Przewodniczący Rady Miasta Katowice

                           —

                           г-жа Teresa KUBAS-HUL, Przewodnicząca Sejmiku Województwa Podkarpackiego

                           —

                           г-жа Hanna ZDANOWSKA, Prezydent Miasta Łodzi.

         Член 2
   Настоящото решение влиза в сила в деня на приемането му.

      Съставено в Люксембург на 3 октомври 2011 година.

            За Съвета

            Председател

         J. FEDAK

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2016/702 на Европейската централна банка от 18 април 2016 година за изменение на Решение (ЕС) 2015/774 относно програма за закупуване на активи на публичния сектор на вторичните пазари (EЦБ/2016/8)

text:
                  11.5.2016

                  BG

                  Официален вестник на Европейския съюз

                  L 121/24

            РЕШЕНИЕ (ЕС) 2016/702 НА ЕВРОПЕЙСКАТА ЦЕНТРАЛНА БАНКА
      от 18 април 2016 година
      за изменение на Решение (ЕС) 2015/774 относно програма за закупуване на активи на публичния сектор на вторичните пазари (EЦБ/2016/8)
      УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз, и по-специално член 127, параграф 2, първо тире от него,
      като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
      като има предвид, че:

                  (1)

                  С Решение (ЕС) 2015/774 на Европейската централна банка (ЕЦБ/2015/10) (1) беше създадена програма за закупуване на активи на публичния сектор на вторичните пазари (по-нататък „ПЗАПС“), с която съществуващите програми на Евросистемата за закупуване на активи бяха разширени, така че да включват и ценни книжа на публичния сектор. Заедно с третата програма за закупуване на обезпечени облигации, програмата за закупуване на обезпечени с активи ценни книжа и предстоящата програма за закупуване от корпоративния сектор ПЗАПС е част от разширената програма за закупуване на активи (ПЗА). С ПЗА се цели да се подобри допълнително трансмисията на паричната политика, да се улесни предоставянето на кредити за икономиката на еврозоната, да се облекчат условията за заемане на средства от домакинствата и фирмите и да се допринесе за това инфлацията да се доближи в средносрочен план до нива под, но близо до 2 % в съответствие с основната цел на ЕЦБ да поддържа ценова стабилност.

                  (2)

                  Съгласно правомощието на Управителния съвет да гарантира ценовата стабилност, някои от характеристиките на ПЗАПС следва да бъдат изменени, за да се осигури устойчива корекция в тренда на инфлацията към нива, които са под, но близо до 2 % в средносрочен план. Промените са в съответствие с правомощията на Управителния съвет при провеждането на паричната политика и надлежно отразяват съображенията, свързани с управлението на риска.

                  (3)

                  По-конкретно, с цел да бъдат постигнати целите на ПЗАПС, ликвидността, предоставяна на пазара чрез комбинираните месечни покупки съгласно ПЗА, следва да бъде увеличена на 80 милиарда евро.

                  (4)

                  В допълнение следва да бъдат увеличени ограниченията за емитента и за всяка емисия търгуеми ценни книжа, емитирани от отговарящи на изискванията международни организации и многостранни банки за развитие. Новият праг беше определен така, че да се гарантира, че предвидените покупки ще продължат да бъдат пропорционални на целите на ПЗАПС, като се взема предвид и това, че рискът да бъдат затруднени нормалните преструктурирания на дълг, е ограничен.

                  (5)

                  От април 2016 г. разпределението между покупките на отговарящи на изискванията търгуеми дългови ценни книжа, емитирани от международни организации и многостранни банки за развитие, и покупките на други отговарящи на изискванията търгуеми дългови ценни книжа съгласно ПЗАПС следва да бъде изменено така, че да се постигнат целите на ПЗАПС и да се гарантира гладкото ѝ прилагане за времето на действие на ПЗАПС и при увеличения ѝ обем покупки.

                  (6)

                  Нещо повече, за целите на кредитната оценка на търгуемите дългови ценни книжа от агенцията за външна кредитна оценка (АВКО), когато нито емитентът, нито гарантът имат рейтинг от АВКО, рейтингите на АВКО на всяка емисия ценни книжа следва също да бъдат взети предвид. Независимо от това обаче търгуемата ценна книга следва да има изисквания рейтинг за емисия, за да бъде в съответствие с критериите за допустимост на търгуемите активи за кредитни операции на Евросистемата. В Решение (ЕС) 2015/774 (ЕЦБ/2015/10) следва да бъде взет предвид фактът, че тези критерии за допустимост понастоящем се съдържат в четвърта част от Насоки (ЕС) 2015/510 на Европейската централна банка (ЕЦБ/2014/60) (2).

                  (7)

                  Поради това Решение (ЕС) 2015/774 (ЕЦБ/2015/10) следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Изменения
      Решение (ЕС) 2015/774 (ЕЦБ/2015/10) се изменя, както следва:

                  1.

                  В член 3 параграф 2 се заменя със следното:
                  „2.   За да бъдат допустими за покупка по ПЗАПС, търгуемите дългови ценни книжа трябва да отговарят на критериите за допустимост на търгуеми активи за кредитни операции на Евросистемата съгласно четвърта част от Насоки (ЕС) 2015/510 на Европейската централна банка (ЕЦБ/2014/60) (*) при спазването на следните изисквания:

                              a)

                              емитентът или гарантът на търгуемите дългови ценни книжа трябва да има оценка за кредитно качество от най-малко степен на кредитно качество 3 по хармонизираната рейтингова скала на Евросистемата, изразена под формата на най-малко един публичен кредитен рейтинг, предоставен от агенция за външна кредитна оценка (АВКО), приета съгласно рамката на Евросистемата за кредитна оценка;

                              б)

                              ако са налице множество рейтинги от АВКО за емитента или за гаранта, се прилага правилото за първия най-добър рейтинг, т.е. се прилага най-добрият наличен рейтинг от АВКО за емитента или за гаранта. Ако изпълнението на изискванията за кредитно качество е установено въз основа на рейтинг от АВКО за гаранта, гаранцията изпълнява характеристиките на приемлива гаранция, както е установено в член 87 и членове 113—115 от Насоки (ЕС) 2015/510 (ЕЦБ/2014/60);

                              в)

                              ако липсва рейтинг от АВКО за емитента и за гаранта, търгуемата ценна книга трябва да има поне един рейтинг от АВКО за емисията от най-малко степен на кредитно качество 3 по хармонизираната рейтингова скала на Евросистемата;

                              г)

                              ако кредитната оценка, предоставена от приета АВКО, за емитента, гаранта или емисията не е в съответствие с най-малко степен на кредитно качество 3 по хармонизираната рейтингова скала на Евросистемата, търгуемите ценни книжа са допустими само ако са емитирани или изцяло гарантирани от централните правителства на държави членки от еврозоната съгласно програма за финансова помощ и по отношение на които прилагането на прага за кредитно качество на Евросистемата е спряно от Управителния съвет съгласно член 8 от Насоки ЕЦБ/2014/31 (**);

                              д)

                              в случай на преглед на текуща програма за финансова помощ допустимостта за покупки по ПЗАПС се спира временно и се възобновява само в случай на положителен резултат от прегледа.

                     (*)  Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (ОВ L 91, 2.4.2015 г., стр. 3)."

                     (**)  Насоки ЕЦБ/2014/31 на Европейската централна банка от 9 юли 2014 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (ОВ L 240, 13.8.2014 г., стр. 28).“"

                  2.

                  Член 5 се заменя със следното:
                  „Член 5
                  Ограничения при закупуването
                  1.   При условията на член 3 и след като се консолидират наличностите във всички портфейли на централните банки от Евросистемата, спрямо търгуемите дългови ценни книжа по ПЗАПС, които отговарят на критериите по член 3, се прилага ограничение за всяка емисия с един и същ международен идентификационен номер за ценни книжа (ISIN). Ограничението за всяка емисия е следното:

                              a)

                              50 % за всяка емисия с един и същ ISIN за допустими търгуеми дългови ценни книжа, емитирани от отговарящи на изискванията международни организации и многостранни банки за развитие;

                              б)

                              33 % за всяка емисия с един и същ ISIN за допустими търгуеми дългови ценни книжа, с изключение на ограничението за всяка емисия с един и същ ISIN от 25 % за допустимите търгуеми дългови ценни книжа, които съдържат клауза за колективно действие (ККД), която се различава от модела на ККД за еврозоната, разработен от Икономическия и финансов комитет и прилаган от държавите членки в съответствие с член 12, параграф 3 от Договора за създаване на Европейски механизъм за стабилност, но което ще бъде увеличено на 33 %, при условие че е проверено за всеки отделен случай, че държането на 33 % от всяка емисия с един и същ ISIN не води до това централните банки от Евросистемата да достигнат блокиращо миноритарно участие в случаите на нормално преструктуриране на дълг.

                        2.   Спрямо всички търгуеми дългови ценни книжа, които са допустими за закупуване по ПЗАПС и които имат остатъчните матуритети, посочени в член 3, и след като се консолидират наличностите във всички портфейли на централните банки от Евросистемата, се прилага общо ограничение от:

                              a)

                              50 % от остатъчните ценни книжа на емитент, който е отговаряща на изискванията международна организация или многостранна банка за развитие; или

                              б)

                              33 % от остатъчните ценни книжа на емитент, който не е отговаряща на изискванията международна организация или многостранна банка за развитие.

                        3.   По отношение на дълговите ценни книжа, посочени в член 3, параграф 2, буква г), се прилагат различни ограничения за емитента и за всяка емисия. Тези ограничения се определят от Управителния съвет, като надлежно се вземат предвид съображенията, свързани с управлението на риска и функционирането на пазара.“

                  3.

                  В член 6 параграф 1 се заменя със следното:
                  „1.   От счетоводната стойност на търгуемите дългови ценни книжа, допустими по ПЗАПС, 10 % се закупуват в ценни книжа, емитирани от отговарящи на изискванията международни организации и многостранни банки за развитие, а 90 % от счетоводната стойност се закупуват в ценни книжа, емитирани от отговарящи на изискванията централни, регионални или местни правителства, както и от признати агенции, или ако е приложимо съгласно член 3, параграф 4 от настоящото решение, в ценни книжа, емитирани от допустими публични нефинансови предприятия. Това разпределение подлежи на преглед от Управителния съвет. Покупките на дългови ценни книжа, емитирани от допустими международни организации, многостранни банки за развитие и регионални и местни правителства, се извършват само от НЦБ.“

                  4.

                  В член 6 параграф 2 се заменя със следното:
                  „2.   Делът на НЦБ от счетоводната стойност на покупките на търгуеми дългови ценни книжа, допустими по ПЗАПС, е 90 %, а оставащите 10 % се закупуват от ЕЦБ. Разпределението на покупките по юрисдикции е според алгоритъма за записване на капитала на ЕЦБ, както е посочен в член 29 от Устава на ЕСЦБ.“

            Член 2
      Влизане в сила
      Настоящото решение влиза в сила на 19 април 2016 г. То се прилага от 19 април 2016 г.

         Съставено във Франкфурт на Майн на 18 април 2016 година.

               Председател на ЕЦБ

            Mario DRAGHI

         (1)  Решение (ЕС) 2015/774 на Европейската централна банка от 4 март 2015 г. относно програма за закупуване на активи на публичния сектор на вторичните пазари (ЕЦБ/2015/10) (ОВ L 121, 14.5.2015 г., стр. 20).

         (2)  Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (ОВ L 91, 2.4.2015 г., стр. 3).


title: Решение на Съвета от 28 ноември 1997 година относно прилагането на Обща позиция 95/544/ОВППС за Нигерия

text:
Важна правна забележка

|

31997D0820

Официален вестник n° L 338 , 09/12/1997 стр. 0007 - 0007 специално чешко издание глава 18 том 01 стр. 50  - 50 специално испанско издание глава 18 том 01 стр. 50  - 50 специално унгарско издание глава 18 том 01 стр. 50  - 50 специално литвийско издание глава 18 том 01 стр. 50  - 50 LV.ES глава 18 том 01 стр. 50  - 50 MT.ES глава 18 том 01 стр. 50  - 50 PL.ES глава 18 том 01 стр. 50  - 50 SK.ES глава 18 том 01 стр. 50  - 50 специално словенско издание глава 18 том 01 стр. 50  - 50

		19971128Решение на Съветаот 28 ноември 1997 годинаотносно прилагането на Обща позиция 95/544/ОВППС за Нигерия(97/820/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член J.2 от него,като има предвид, че на 4 декември 1995 г. Съветът определи Обща позиция 95/544/ОВППС за Нигерия [1] на основание член J.2 от Договора за Европейския съюз;като има предвид, че действието на Обща позиция 95/544/ОВППС е продължено до 1 ноември 1998 г. с Решение 97/821/ОВППС [2];като има предвид, че е необходимо да се дадат някои насоки за прилагането на горепосочената обща позиция,РЕШИ:Член 11. Държавите-членки на Европейския съюз могат да дават визи на всички нигерийски граждани, участващи в международни конференции на тяхна територия, и по-специално в събранията, провеждащи се в рамките на Четвъртата конвенция АКТБ-ЕО, подписана в Ломе на 15 декември 1989 г.2. С грижата за спазване на своите международни ангажименти, държавите-членки могат да допуснат изключения от параграф 1 от Обща позиция 95/544/ОВППС:- в изпълнение на разпоредбите на определено споразумение по местонахождение,- с цел да се следват вече поетите ангажименти преди приемането на общата позиция от 1995 г., и по-точно за провеждането на спортни мероприятия, организирани под егидата на международни спортни федерации, а именно световната купа по футбол през 1998 г. и вече организираните във връзка с това предварителни мачове, както и за световния шампионат по баскетбол през 1998 г.Държавите-членки ще информират спортните федерации за разпоредбите на настоящото решение.3. Изключения от параграф 1 от Обща позиция 95/544/ОВППС ще могат също така да бъдат допуснати по повод спешни хуманитарни случаи.Член 2Всяка виза се дава поотделно и след предварително нотифициране на всички държави-членки.Член 3Настоящото решение се публикува в Официален вестник.Съставено в Брюксел на 28 ноември 1997 година.За СъветаПредседателG. Wohlfart[1] ОВ L 309, 21.12.1995 г., стр. 1.[2] ОВ L 338, 9.12.1997 г., стр. 8.--------------------------------------------------


title: Решение на Съвета от 27 юни 1994 година за сключване на Споразумение относно научното и техническо сътрудничество между Европейската общност и Австралия

text:
               11/ 09

               BG

               Официален вестник на Европейския съюз

               275

         31994D0457

               L 188/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 27 юни 1994 година
   за сключване на Споразумение относно научното и техническо сътрудничество между Европейската общност и Австралия
   (94/457/EO)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 130м, във връзка с член 228, параграф 2, първо изречение и член 228, параграф 3, първа алинея от него,
   като взе предвид предложението на Комисията (1),
   като взе предвид становището на Европейския парламент (2),
   като взе предвид становището на Икономическия и социален комитет (3),
   като има предвид, че Общността и Австралия изпълняват специфични изследователски програми в области от общ интерес;
   като има предвид, че на базата на предишния си опит в рамките на договореностите между правителството на Австралия и Комисията на Европейските общности за научно и техническо сътрудничество, подписани на 12 ноември 1986 г., двете страни са изразили желание за установяване на по-формална рамка за осъществяване на сътрудничество в областта на науката и технологията;
   като има предвид, че с Решение от 21 май 1992 г. Съветът упълномощи Комисията да сключи споразумение за научно и техническо сътрудничество между Общността и Австралия;
   като има предвид, че Общността и Австралия се надяват да имат взаимна полза от сътрудничеството;
   като има предвид, че без да се накърняват съответните разпоредби от Договора, споразумението и всички дейности, предприети съгласно споразумението, няма по никакъв начин да засегнат правомощията на държавите-членки да предприемат двустранна дейност с Австралия в областта на науката, технологията, изследванията и развитието и да сключват, когато е необходимо, споразумения за тази цел;
   като има предвид, че настоящото споразумение беше подписано от името на Общността в Канбера на 23 февруари 1994 г.;
   като има предвид, че Споразумението относно научното и техническо сътрудничество между Европейската общност и Австралия следва да бъде одобрено,
   РЕШИ:
   Член 1
   С настоящото от името на Общността се одобрява Споразумението относно научното и техническо сътрудничество между Европейската общност и Австралия.
   Текстът на споразумението е приложен към настоящото решение.
   Член 2
   Председателят на Съвета извършва нотификациите, предвидени в член 11 от Споразумението.

      Съставено в Брюксел на 27 юни 1994 година.

            За Съвета

            Председател

         C. SIMITIS

      (1)  ОВ C 181, 3.7.1993 г., стр. 9.

      (2)  ОВ C 315, 22.11.1993 г.

      (3)  ОВ C 304, 10.11.1993 г., стр. 3.


title: Решение 2013/354/ОВППС на Съвета от 3 юли 2013 година относно полицейската мисия на Европейския съюз за палестинските територии (EUPOL COPPS)

text:
               4.7.2013

               BG

               Официален вестник на Европейския съюз

               L 185/12

         РЕШЕНИЕ 2013/354/ОВППС НА СЪВЕТА
   от 3 юли 2013 година
   относно полицейската мисия на Европейския съюз за палестинските територии (EUPOL COPPS)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 14 ноември 2005 г. Съветът прие Съвместно действие 2005/797/ОВППС относно полицейската мисия на Европейския съюз за палестинските територии (1) (EUPOL COPPS) за срок от три години. Оперативната фаза на EUPOL COPPS започна на 1 януари 2006 г.

               (2)

               На 17 декември 2010 г. Съветът прие Решение 2010/784/ОВППС относно полицейската мисия на Европейския съюз за палестинските територии (EUPOL COPPS) (2), с което срокът на мисия EUPOL COPPS се удължава, считано от 1 януари 2011 г. Срокът на действие на Решение 2010/784/ОВППС изтича на 30 юни 2013 г.

               (3)

               На 7 юни 2013 г. Комитетът по политика и сигурност (КПС) препоръча да се удължи срокът на мисията с още 12 месеца до 30 юни 2014 г.

               (4)

               Капацитетът за оперативно дежурство следва да се активира за мисията.

               (5)

               EUPOL COPPS ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз (ДЕС),

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Срокът на действие на полицейската мисия на Европейския съюз за палестинските територии, наричана по-нататък EUPOL COPPS, създадена със Съвместно действие 2005/797/ОВППС, се удължава, считано от 1 юли 2013 г.
   2.   EUPOL COPPS действа в съответствие с мандата на мисията, посочен в член 2.
   Член 2
   Мандат на мисията
   EUPOL COPPS има за цел да спомогне за разполагането на дълготрайно действащи и ефективни полицейски структури под палестинско управление в съответствие с най-добрите международни стандарти, в сътрудничество с програмите на Съюза за институционално изграждане и другите усилия на международната общност в широката рамка на сектора на сигурността, включително реформата на наказателното правосъдие.
   За тази цел EUPOL COPPS:

               a)

               оказва помощ на цивилната палестинска полиция (ЦПП) при прилагането на програмата за развитие на полицията, като предоставя съвети и насочва отблизо работата на ЦПП, и по-специално на висшите ръководители на ниво префектура, главен щаб и министерство;

               б)

               координира и улеснява предоставянето на помощта от Съюза и държавите членки и при поискване, на международната помощ за ЦПП;

               в)

               предоставя съвети по свързаните с полицията въпроси от наказателноправно естество;

               г)

               разполага с проектна група за определяне и осъществяване на проекти. При необходимост мисията координира, подпомага и предоставя съвети по проекти, осъществявани от държави-членки и трети държави под тяхна отговорност в области, свързани с мисията, и в подкрепа на нейните цели.

         Във връзка с посочените по-горе задачи EUPOL COPPS е в състояние да си осигурява услуги и стоки, да сключва договори и да встъпва в административни договорености, да наема служители, да притежава банкови сметки, да придобива и да се разпорежда с активи и да погасява своите задължения, както и да бъде страна по съдебни производства.
   Член 3
   Преразглеждане
   Процесът на преразглеждане, който се провежда на всеки шест месеца в съответствие с критериите за оценка, определени в оперативната концепция (CONOPS) и в оперативния план (OPLAN), и при който се взема предвид промяната на положението на място, позволява мащабът и обхватът на EUPOL COPPS да бъдат адаптирани, когато това е необходимо.
   Член 4
   Командна верига и структура
   1.   EUPOL COPPS има единна командна верига, тъй като се отнася до операция по управление на криза.
   2.   Структурата на EUPOL COPPS е в съответствие с документите за планиране.
   Член 5
   Командващ гражданските операции
   1.   Директорът на способностите за планиране и провеждане на граждански операции е командващ гражданските операции за EUPOL COPPS.
   2.   Командващият гражданските операции осъществява командването и контрола на EUPOL COPPS на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност (ВП).
   3.   Командващият гражданските операции осигурява, по отношение на воденето на операции, правилното и ефективно изпълнение на решенията на Съвета, както и на решенията на КПС, включително като дава инструкции на стратегическо равнище, според необходимостта, на ръководителя на мисията и му предоставя съвети и техническа подкрепа.
   4.   Командващият гражданските операции докладва на Съвета чрез ВП.
   5.   Целият командирован личен състав остава под пълното командване на националните органи на командироващата държава в съответствие с националните правила, на съответната институция на Съюза или на Европейската служба за външна дейност (ЕСВД). Националните органи прехвърлят оперативния контрол (OPCON) над своя персонал, екипи и звена на командващия гражданските операции.
   6.   Командващият гражданските операции носи обща отговорност за обезпечаване на правилното изпълнение на задълженията на Съюза.
   7.   Командващият гражданските операции и специалният представител на Европейския съюз (СПЕС) за Близкоизточния мирен процес се консултират взаимно според необходимостта.
   Член 6
   Ръководител на мисия
   1.   Ръководителят на мисията носи отговорност и осъществява командването и контрола на мисията на място и е пряко отговорен пред командващия гражданските операции.
   2.   Ръководителят на мисията представлява мисията. Ръководителят на мисията може да делегира на членовете на личния състав на мисията задачи, свързани с управлението и финансови въпроси, които да се осъществяват под негова отговорност.
   3.   Ръководителят на мисията осъществява възложените от командващия гражданските операции командване и контрол на личния състав, екипите и звената от участващите държави и носи отговорност по административни и логистични въпроси, включително по отношение на предоставените на разположение на мисията активи, ресурси и информация.
   4.   Ръководителят на мисията дава инструкции на целия личен състав на мисията с оглед на ефективното провеждане на EUPOL COPPS на мястото на операциите, като поема координацията и ежедневното управление и следва инструкциите на стратегическо ниво на командващия гражданските операции.
   5.   Ръководителят на мисията отговаря за дисциплинарния контрол над личния състав. Дисциплинарните правомощия по отношение на командирования личен състав се упражняват от националните органи, от съответната институция на Съюза или от ЕСВД.
   6.   Ръководителят на мисията представлява EUPOL COPPS на мястото на операциите и осигурява необходимата видимост на мисията.
   7.   Ръководителят на мисията осъществява координация, когато това е уместно, с други участници от Съюза на място. Без да се нарушава командната верига, ръководителят на мисията получава политически насоки на местно равнище от СПЕС за Близкоизточния мирен процес съгласувано със съответните ръководители на делегациите на Съюза.
   Член 7
   Личен състав на EUPOL COPPS
   1.   Числеността и правомощията на личния състав на EUPOL COPPS се определят в съответствие с мандата на мисията, предвиден в член 2, и структурата, предвидена в член 4.
   2.   EUPOL COPPS се състои предимно от личен състав, командирован от държавите членки, институциите на Съюза или от ЕСВД. Всяка държава-членка, институция на Съюза или ЕСВД поема разходите, свързани с командирования от нея личен състав, включително заплати, здравни осигуровки, пътни разходи до и от мястото на провеждане на мисията и надбавки, различни от приложимите дневни такива, както и надбавки за работа при трудни условия и риск.
   3.   EUPOL COPPS може също да наема международен или местен персонал на договорна основа, ако необходимите функции не могат да бъдат осигурени от персонала, командирован от държавите членки, институции на Съюза или ЕСВД.
   4.   Условията на работа, както и правата и задълженията на международния или местния персонал са определени в сключените договори между EUPOL COPPS и съответния служител.
   5.   Трети държави също могат при необходимост да командироват персонал към мисията. Всяка трета държава поема разходите, свързани с командирования от нея личен състав, включително заплати, здравни осигуровки, обезщетения, застраховка „висок риск“ и пътни разходи до и от мястото на провеждане на мисията.
   Член 8
   Статут на личния състав на EUPOL COPPS
   1.   Статутът на персонала на EUPOL COPPS, включително, когато е приложимо, привилегиите, имунитетът и другите гаранции, необходими за изпълнението и гладкото протичане на мисията, са предмет на споразумение, сключено съгласно член 37 от ДЕС и в съответствие с процедурата, предвидена в член 218 от Договора за функционирането на Европейския съюз.
   2.   Държавата членка, институцията на Съюза или ЕСВД, която е командировала даден служител, отговаря на всички жалби, свързани с командироването, които са подадени от този служител или се отнасят до него. Въпросната държава-членка, институция на Съюза или ЕСВД отговаря за предявяването на съответните искове срещу командированото лице.
   Член 9
   Политически контрол и стратегическо ръководство
   1.   КПС, под отговорността на Съвета и на ВП, осъществява политическия контрол и стратегическото ръководство на мисията. Съветът предоставя правомощия на КПС да взема необходимите решения за целта в съответствие с член 38, трета алинея от ДЕС. Това включва правомощия да назначава ръководител на мисията по предложение на ВП и да изменя CONOPS и OPLAN. Това включва и правомощия да взема последващи решения относно назначаването на ръководител на мисията. Съветът запазва правомощията си във връзка с вземането на решения относно целите и прекратяването на мисията.
   2.   КПС докладва редовно на Съвета.
   3.   КПС получава редовно, според необходимостта, отчети от командващия гражданските операции и от ръководителя на мисията по въпроси, за които те носят отговорност.
   Член 10
   Участие на трети държави
   1.   Без да се засяга независимостта на Съюза по отношение на вземането на решения и неговата единна институционална рамка, в EUPOL COPPS могат да бъдат поканени да участват трети държави, при условие че поемат разходите по командирования от тях личен състав, включително заплати, здравни осигуровки, обезщетения, застраховка „висок риск“ и пътни разходи до и от мястото на провеждане на мисията, и участват съобразно нуждите в разходите, свързани с функционирането на EUPOL COPPS.
   2.   Участващите в EUPOL COPPS трети държави имат същите права и задължения по отношение на ежедневното управление на мисията като държавите членки.
   3.   Съветът оправомощава КПС да взема съответните решения относно приемането на предложено участие и да създаде комитет на донорите.
   4.   Подробните договорености за участието на трети държави се установяват в споразумение, сключено в съответствие с член 37 от ДЕС, и при необходимост, в допълнителни технически договорености. Ако Европейският съюз и дадена трета държава са сключили споразумение, което установява рамката на участието на тази трета държава в операции на Съюза по управление на кризи, разпоредбите на това споразумение се прилагат в контекста на EUPOL COPPS.
   Член 11
   Сигурност
   1.   В съответствие с член 5 командващият гражданските операции ръководи планирането на мерките за сигурност от страна на ръководителя на мисията и осигурява тяхното правилно и ефективно изпълнение в рамките на EUPOL COPPS.
   2.   Ръководителят на мисията отговаря за сигурността на EUPOL COPPS и осигурява спазването на минималните изисквания за сигурност, приложими към EUPOL COPPS, в съответствие с политиката на Съюза относно сигурността на личния състав, участващ в мисии извън Съюза в оперативно качество, съгласно дял V от ДЕС и свързаните с него правни инструменти.
   3.   Ръководителят на мисията се подпомага от старши служител по въпросите на сигурността на мисията, който докладва на ръководителя на мисията и поддържа тесни служебни отношения с ЕСВД.
   4.   Преди да поеме служебните си задължения, личният състав на EUPOL COPPS преминава задължително обучение по сигурност в съответствие с оперативния план (OPLAN). Служителите преминават и редовно опреснително обучение на място, организирано от служителя по въпросите на сигурността на мисията.
   5.   Ръководителят на мисията осигурява защитата на класифицираната информация на ЕС в съответствие с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (3).
   Член 12
   Финансови разпоредби
   1.   Референтната финансова сума, предназначена за покриване на разходите, свързани с EUPOL COPPS, за периода от 1 юли 2013 г. до 30 юни 2014 г., е в размер на 9 570 000 EUR.
   2.   Управлението на всички разходи се извършва в съответствие с процедурите и правилата, приложими за общия бюджет на Съюза.
   3.   На гражданите на участващи трети държави и на съседни държави се позволява да участват в тръжни процедури. При условие че получи одобрението на Комисията, ръководителят на мисията може да сключва технически договорености с държавите членки, с участващите трети държави и с други международни участници относно снабдяването с оборудване и осигуряването на услуги и помещения за EUPOL COPPS.
   4.   EUPOL COPPS отговаря за изпълнението на бюджета на мисията. За тази цел EUPOL COPPS подписва договор с Комисията.
   5.   EUPOL COPPS носи отговорност за всякакви искове и задължения, произтичащи от изпълнението на мандата, считано от 1 юли 2013 г., с изключение на исковете, свързани със сериозни нарушения от страна на ръководителя на мисията, за които той носи персонална отговорност.
   6.   Във финансовите разпоредби се вземат предвид оперативните нужди на EUPOL COPPS, включително съвместимостта на оборудването и оперативната съвместимост на нейните звена.
   7.   Разходите са допустими от датата на влизането в сила на настоящото решение.
   Член 13
   Предоставяне на информация
   1.   ВП се упълномощава да предоставя на третите държави, асоциирани към настоящото решение, ако е уместно и в съответствие с оперативните нужди на мисията, класифицирана информация и документи на ЕС с ниво на класификация до „RESTREINT UE“, изготвени за целите на мисията, в съответствие с Решение 2011/292/ЕС.
   2.   При конкретна и спешна оперативна потребност ВП е оправомощен също да предоставя на местните власти всякаква класифицирана информация и документи на ЕС до ниво на класификация „RESTREINT UE“, изготвени за целите на мисията, в съответствие с Решение 2011/292/ЕС. За тази цел се постигат договорености между ВП и компетентните местни власти.
   3.   ВП е упълномощен да предоставя на трети държави, асоциирани с настоящото решение, и на местните власти всякакви некласифицирани документи на ЕС, свързани с обсъжданията на Съвета относно EUPOL COPPS, които са предмет на служебна тайна съгласно член 6, параграф 1 от Процедурния правилник на Съвета (4).
   4.   ВП може да делегира правомощията по параграфи 1, 2 и 3, както и възможността за сключване на договореностите, посочени в параграф 2, на лица, които са под ръководството на ВП, на командващия гражданските операции и/или на ръководителя на мисията.
   Член 14
   Оперативно дежурство
   За целите на EUPOL COPPS се активира капацитетът за оперативно дежурство.
   Член 15
   Влизане в сила
   Настоящото решение влиза в сила в деня на неговото приемане.
   То се прилага от 1 юли 2013 г.
   Срокът на действие на настоящото решение изтича на 30 юни 2014 г.

      Съставено в Брюксел на 3 юли 2013 година.

            За Съвета

            Председател

         L. LINKEVIČIUS

      (1)  ОВ L 300, 17.11.2005 г., стр. 65.

      (2)  ОВ L 335, 18.12.2010 г., стр. 60.

      (3)  ОВ L 141, 27.5.2011 г., стр. 17

      (4)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение на Съвета от 12 юли 2005 година за коригирането на режийните разходи, изплащани на членовете и на техните заместници в Европейския икономически и социален комитет

text:
Важна правна забележка

|

32005D0554

Официален вестник n° L 188 , 20/07/2005 стр. 0035 - 0035 Официален вестник n° L 164 , 16/06/2006 стр. 0245 - 0245

		20050712Решение на Съветаот 12 юли 2005 годиназа коригирането на режийните разходи, изплащани на членовете и на техните заместници в Европейския икономически и социален комитет(2005/554/EО, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 258, четвърта алинея от него,като взе предвид Договора за създаване на Европейската общност за атомна енергия, и по-специално член 166, четвърта алинея от него,като взе предвид искането на Европейския икономически и социален комитет от 4 април 2005 г.,като има предвид, че:сумите на дневните режийни разходи, които се изплащат на членовете и техните заместници в Европейския икономически и социален комитет, установени в Решение 81/121/EИО на Съвета [1], следва да бъдат адаптирани,РЕШИ:Член 1Член 2 от Решение 81/121/EИО се заменя със следния текст:"Член 21. Дневните надбавки за пътуване са:- 130 EUR за членовете и техните заместници.2. Дневните надбавки за ден заседание са:- 208 EUR за членовете и техните заместници.3. Когато бенефициерът представи удовлетворителни доказателства, че за него са възникнали разходи за извънреден престой на работното му място, то му се заплащат допълнителни дневни надбавки в размер на 30 EUR."Член 2Настоящото решение влиза в сила на 12 юли 2005 г.Съставено в Брюксел на 12 юли 2005 година.За СъветаПредседателG. Brown[1] ОВ L 67, 12.3.1981 г., стр. 29. Решение, последно изменено с Решение 2002/985/EО, Евратом (ОВ L 343, 18.12.2002 г., стр. 31).--------------------------------------------------


title: 2014/568/ЕС: Решение на Европейския парламент от 3 април 2014 година относно приключването на сметките на Европейския полицейски колеж за финансовата 2012 година

text:
               5.9.2014

               BG

               Официален вестник на Европейския съюз

               L 266/180

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейския полицейски колеж за финансовата 2012 година
   (2014/568/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2012 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2012 година, придружен от отговорите на Колежа (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид Решение C(2011) 4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

               —

               като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

               —

               като взе предвид външния одит, поръчан от Европейския полицейски колеж (договор с реф. номер CEPOL/2010/001), във връзка с възстановяването на лични разходи,

               —

               като взе предвид окончателния доклад за петгодишната външна оценка на Европейския полицейски колеж (договор с реф. номер CEPOL/CT/2010/002),

               —

               като взе предвид годишния отчет за дейността за 2009 г. на Генерална дирекция „Правосъдие, свобода и сигурност“,

               —

               като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010 – 2014 г.,

               —

               като взе предвид доклада на Сметната палата относно изпълнението на МПД на Европейския полицейски колеж за периода 2010 – 2014 г.,

               —

               като взе предвид бележката на Службата за вътрешен одит от 4 юли 2011 г. (реф. номер Ares (2011) 722 479) относно третия доклад за напредъка по изпълнението на МПД на Европейския полицейски колеж за периода 2010 – 2014 г.,

               —

               като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

               —

               като взе предвид доклада на Европейския полицейски колеж и приложението към него относно прилагането на неговото Ръководство за обществените поръчки през периода от 1 юли 2010 г. до 1 юли 2011 г.,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0240/2014),

               1.

               Одобрява приключването на сметките на Европейския полицейски колеж за финансовата 2012 година.

               2.

               Възлага на своя председател да предаде настоящото решение на директора на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 29.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2011/604/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2009 година

text:
               27.9.2011

               BG

               Официален вестник на Европейския съюз

               L 250/224

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2009 година
   (2011/604/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2009 година,
   като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите-членки за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз (3), и по-специално член 30 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0145/2011),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз във връзка с изпълнението на бюджета на агенцията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 40.

      (2)  ОВ L 248, 16.9.2002 г., стр. 1.

      (3)  ОВ L 349, 25.11.2004 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/226

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2009 година,
   като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите-членки за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз (3), и по-специално член 30 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0145/2011),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни;

               Б.

               като има предвид, че на 5 май 2010 г. Парламентът освободи от отговорност изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз във връзка с изпълнението на бюджета на Агенцията за финансовата 2008 година (5) и в резолюцията, придружаваща решението за освобождаване от отговорност, наред с другото:

                           —

                           изрази загриженост, че Сметната палата установи редица слабости, които вече бяха изтъкнати в нейните годишни доклади за 2006 и 2007 г., и по-специално относно:

                                       i)

                                       високото равнище на пренесени и освободени бюджетни кредити (със съответно неусвоени 49 %, почти 69 % и 55 % от бюджетните кредити, разпределени за 2008, 2007 и 2006 г.),

                                       ii)

                                       факта, че са били поети правни задължения преди съответните бюджетни задължения,

                                       iii)

                                       факта, че според Сметната палата процедурите за набиране на персонал се отклоняват от правилата, и по-специално по отношение на прозрачността и недискриминационния характер на въпросните процедури;

                           —

                           приканва Агенцията да подобри финансовото си управление, по-специално по отношение на увеличаването на бюджета ѝ през финансовите 2007 и 2008 година;

               В.

               като има предвид, че 2008 г. беше четвъртата цяла година, през която Агенцията извършва дейност;

               Г.

               като има предвид, че бюджетът на Агенцията за 2009 г. възлиза на 88 800 000 EUR, което е увеличение с почти 28 % спрямо предходната година,

               1.

               Отбелязва със задоволство, че Сметната палата успя да получи разумни гаранции за надеждността във всички съществени аспекти на годишните отчети на Агенцията за финансовата 2009 година и че като цяло свързаните с годишните отчети операции са законосъобразни и редовни.

      Значително увеличение на бюджета

               2.

               Отбелязва, че бюджетът на Агенцията значително се увеличи през последните четири години; отбелязва, че за финансовата 2009 година бюджетът се увеличи над три пъти спрямо финансовата 2006 година (19 200 000 EUR).

      Изпълнение

               3.

               Приветства факта, че през юни 2009 г. управителният съвет на Агенцията прие многогодишен план за периода 2010—2013 г. въпреки липсата на разпоредба в този смисъл в регламента за създаването му; подчертава значението на този многогодишен план, който ще даде на Агенцията възможност по-ефективно да планира дейността си и да извършва оценка на свързаните с нея рискове; при все това призовава Агенцията незабавно да установи връзка между своята работна програма и своите финансови прогнози.

               4.

               Отново призовава Агенцията да представи под формата на таблица, приложена към следващия доклад на Сметната палата, съпоставка между операциите, изпълнени през разглежданата година за освобождаване от отговорност, и операциите, изпълнени в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години.

               5.

               Приветства инициативата на Агенцията за създаването през 2009 г. на т.нар. „система за управление на резултатите от изпълнението на Frontex“, за да се информира по-добре управителният съвет на Агенцията, като му се предоставят данни за въздействието на нейната дейност; отбелязва, че тази нова система е предназначена за насърчаване на отчетност, която да е ориентирана в по-голяма степен към резултатите и която да изпълнява показатели нагоре и надолу по веригата; при все това призовава Агенцията да предостави информация за въздействието на своята дейност и да информира за това органа по освобождаване от отговорност.

               6.

               Отбелязва, че освобождаването от отговорност във връзка с изпълнението на бюджета на Агенцията следва да продължава да се основава на работата на Агенцията през годината.

      Сътрудничество с държавите-членки

               7.

               Призовава Агенцията да подобри своето финансово управление по отношение на възстановяването на разходите, направени от държавите-членки, като съвместно с тези държави-членки установи причините за проблема с оглед на съвместното прилагане на подходящите решения.

      Пренесени и освободени бюджетни кредити

               8.

               Изразява загриженост, че Сметната палата установи преноси, които вече беше посочила в годишните си доклади за 2006, 2007 и 2008 г.; изразява по-специално съжаление предвид високото равнище на пренесени и освободени бюджетни кредити, считано от 2006 г.

               9.

               Поради това настоятелно призовава Агенцията да повиши равнището на усвояване на бюджетните кредити чрез въвеждането на подходящи инструкции и процедури за анализ на потенциалните преноси с цел да се сведе до минимум обемът на пренесените бюджетни кредити; счита също така, че е важно за Агенцията да подобри планирането и мониторинга на дейностите.

               10.

               Изразява също така загриженост, че Агенцията е трябвало да освободи бюджетни кредити (13 900 000 EUR за 2009 г. и 13 000 000 EUR за 2008 г.).

               11.

               Отбелязва, че Сметната палата установи 28 бюджетни трансфера, дължащи се на факта, че процедурите за изготвяне на бюджета не са достатъчно строги; отбелязва също, че до края на 2009 г. шест от 39 бюджетни реда от дял II — Административни разходи, не са били използвани и съответно 35 % от съответните бюджетни кредити са били освободени.

               12.

               Изтъква, че високият процент преноси и освобождаване на бюджетни кредити показва, че Агенцията не може да управлява голямо увеличение на своя бюджет; поставя си въпроса дали не е по-отговорно в бъдеще бюджетните органи да обмислят по-внимателно решенията за увеличаване на бюджета на Агенцията, като вземат предвид времето, което е необходимо за изпълнението на новите дейности; по тази причина призовава Агенцията да му предостави по-подробна информация относно осъществимостта на бъдещите задължения.

               13.

               Приветства въпреки това инициативата на Агенцията да продължи да развива своята система за планиране и мониторинг на изтичането на сроковете на договорите, предвидени при предоставянето на безвъзмездни средства; отбелязва също така, че от 2009 г. Агенцията е въвела оценка на риска и управление на риска по отношение на своята дейност.

      Управление на отпуснатите безвъзмездни средства

               14.

               Отбелязва, че Сметната палата посочва за втора поредна година, че Агенцията е изплащала суми въз основа на подписани от нея едностранни решения за отпускане на безвъзмездна финансова помощ, въпреки че приложимите за Агенцията правила не предвиждат този тип инструмент; отбелязва, че през 2009 г. са изплатени над 28 000 000 EUR, а през 2008 г. сумата е възлизала на 17 000 000 EUR; приветства при все това инициативата на Агенцията, предприета в отговор на констатацията на Сметната палата, за подписване на рамково споразумение за партньорство с граничните органи на държавите членки.

               15.

               Призовава Агенцията да подобри управлението на безвъзмездните средства чрез:

                           —

                           извършване на проверки на място на бенефициентите на безвъзмездна помощ,

                           —

                           насърчаване на стандартни единици разходи по категория вместо изплащането на безвъзмездни средства въз основа на възстановяване на допустими разходи,

                           —

                           ясно описание, оповестяване и контрол на отговорностите на заинтересованите страни,

                           —

                           предоставяне на оперативен план, одобрен от всички заинтересовани страни.

      Точност на оперативния бюджет

               16.

               Отбелязва със загриженост, че Сметната палата установи, че при осемте проверени дейности прогнозните разходи за предварително финансиране на граничните органи са били надценени с 27 %; отбелязва също така, че за приключените през 2009 г. дейности е било необходимо издаването на повече от 40 нареждания за събиране на вземания, за да бъдат възстановени неизползваните авансови плащания.

      Човешки ресурси

               17.

               Приветства инициативата на Агенцията за предприемане на мерки за повишаване на обективността и прозрачността на процедурите за набиране на персонал, в съответствие с препоръките на Парламента; отбелязва всъщност, че Агенцията е приела правила за прилагане и вътрешни насоки за членовете на комисиите по подбор; поздравява по-специално Агенцията за приемането през ноември 2010 г. на политика за наемане на персонал, която включва следните конкретни действия: спазване на сроковете при номиниране на членовете на комисията по подбор, предварителна подготовка на въпросите за събеседванията и съдържанието на писмените изпити, анонимна оценка на писмените изпити, изготвяне на образци на отговори на въпросите за събеседванията и писмените изпити, изготвяне на протокол за всяко набиране на персонал, създаване на специализиран електронен инструмент, който ще бъде въведен през 2011 г. за улесняване на процеса по набирането и подбора на персонал.

      Вътрешен одит

               18.

               Признава, че през 2009 г. службата за вътрешен одит извърши одит на управлението на безвъзмездните средства с цел оценка на следното: годишното планиране на безвъзмездните средства, използваните правни инструменти, усвояването на безвъзмездните средства и контрола и отчетността.

               19.

               Признава, че шест от 19-те препоръки на службата за вътрешен одит предвид последващите действия във връзка с предходни препоръки са били адекватно и ефективно изпълнени, десет са в процес на изпълнение, а три са завършени, но все още трябва да бъдат проверени от службата за вътрешен одит; призовава при все това директора на Агенцията да информира органа по освобождаване от отговорност за съдържанието на препоръките, които се считат за „много важни“ от службата за вътрешен одит и за действията, предприети в това отношение.

               20.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 40.

      (2)  ОВ L 248, 16.9.2002 г., стр. 1.

      (3)  ОВ L 349, 25.11.2004 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 211.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение (ОВППС) 2015/927 на Комитета по политика и сигурност от 9 юни 2015 година за назначаване на ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) и за отмяна на Решение EUSEC/1/2012 (EUSEC/1/2015)

text:
               17.6.2015

               BG

               Официален вестник на Европейския съюз

               L 150/21

         РЕШЕНИЕ (ОВППС) 2015/927 НА КОМИТЕТА ПО ПОЛИТИКА И СИГУРНОСТ
   от 9 юни 2015 година
   за назначаване на ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) и за отмяна на Решение EUSEC/1/2012 (EUSEC/1/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2010/565/ОВППС на Съвета от 21 септември 2010 г. относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (1), и по-специално член 8 от него,
   като има предвид, че:

               (1)

               Съгласно член 8 от Решение 2010/565/ОВППС Комитетът по политика и сигурност (КПС) е оправомощен в съответствие с член 38, трета алинея от Договора за Европейския съюз да взема необходимите решения с цел упражняване на политически контрол и стратегическо ръководство на мисията EUSEC ДР Конго, включително решения относно назначаването на ръководител на мисията.

               (2)

               На 8 юни 2015 г. Съветът прие решение (ОВППС) 2015/883 (2) за удължаване на срока на действие на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) до 30 юни 2016 г.

               (3)

               На 2 октомври 2012 г. КПС прие Решение EUSEC 1/2012 (3) за назначаване на полковник Jean-Louis NURENBERG за ръководител на мисията EUSEC ДР Конго.

               (4)

               Върховният представител на Съюза по въпросите на външните работи и политиката на сигурност предложи полковник Johan DE LAERE да бъде назначен за ръководител на мисията EUSEC ДР Конго на мястото на полковник Jean-Louis NURENBERG за срок от една година, считано от 1 юли 2015 г.,

         ПРИЕ НАСТОЯЩОТО РЕШЕНИЕ:
   Член 1
   Полковник Johan DE LAERE се назначава за ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) за срок от една година, считано от 1 юли 2015 г. до 30 юни 2016 г.
   Член 2
   Решението на Комитета по политика и сигурност EUSEC/1/2012 се отменя, считано от 1 юли 2015 г.
   Член 3
   Настоящото решение влиза в сила в деня на приемането му.
   Прилага се от 1 юли 2015 г.

      Съставено в Брюксел на 9 юни 2015 година.

            За Комитета по политика и сигурност

            Председател

         W. STEVENS

      (1)  ОВ L 248, 22.9.2010 г., стр. 59.

      (2)  Решение (ОВППС) 2015/883 на Съвета от 8 юни 2015 г. за изменение и удължаване срока на действие на Решение 2010/565/ОВППС относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (ОВ L 143, 9.6.2015 г., стр. 14).

      (3)  Решение EUSEC/1/2012 на Комитета по политика и сигурност от 2 октомври 2012 г. за назначаване на ръководител на мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (ОВ L 272, 6.10.2012 г., стр. 19).


title: Решение на Съвета от 25 юли 1977 година за сключване на Конвенцията за опазване на Средиземно море от замърсяване, както и на Протокола относно предотвратяване на замърсяването на Средиземно море от изхвърляния от кораби и въздухоплавателни средства

text:
Важна правна забележка

|

31977D0585

Официален вестник n° L 240 , 19/09/1977 стр. 0001 - 0002 специално финландско издание: глава 11 том 3 стр. 0176  специално испанско издание: глава 15 том 2 стр. 0003  специално шведско издание: глава 11 том 3 стр. 0176  специално португалско издание глава 15 том 2 стр. 0003  специално чешко издание глава 11 том 12 стр. 135  - 136 специално испанско издание глава 11 том 12 стр. 135  - 136 специално унгарско издание глава 11 том 12 стр. 135  - 136 специално литвийско издание глава 11 том 12 стр. 135  - 136 LV.ES глава 11 том 12 стр. 135  - 136 MT.ES глава 11 том 12 стр. 135  - 136 PL.ES глава 11 том 12 стр. 135  - 136 SK.ES глава 11 том 12 стр. 135  - 136 специално словенско издание глава 11 том 12 стр. 135  - 136

		19770725Решение на Съветаот 25 юли 1977 годиназа сключване на Конвенцията за опазване на Средиземно море от замърсяване, както и на Протокола относно предотвратяване на замърсяването на Средиземно море от изхвърляния от кораби и въздухоплавателни средства(77/585/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като има предвид, че член 24 на Конвенцията за опазване на Средиземно море от замърсяване постановява, че относно тази конвенция, както и относно свързаните с нея протоколи, е открита процедура по подписването им от страна на Европейската икономическа общност;като има предвид декларацията на Съвета на Европейските общности и на представителите на правителствата на държавите-членки, заседаващи в рамките на Съвета от 22 ноември 1973 г., относно програма за действие на Европейските общности в областта на околната среда [2];като има предвид по-специално, че в тази програма се подчертава, че Общността е засегната от замърсяването на моретата както поради основната роля, която морето играе в процеса на опазване и развитие на видовете, така и поради значението, което имат морското корабоплаване и транспорт за хармоничното икономическо развитие на Общността;като има предвид също така, че тази програма, както и Директива 76/464/ЕИО на Съвета от 04 май 1976 г. относно замърсяването, предизвикано от някои опасни вещества, изхвърлени във водните басейни на Общността [3], предвиждат провеждането на някои дейности от Общността с цел намаляване на различните видове морско замърсяване;като има предвид, че Конвенцията за опазване на Средиземно море от замърсяване предвижда по-специално вземането на съответни мерки за предотвратяване и намаляване на замърсяването, дължащо се на изхвърляния от кораби и въздухоплавателни средства, на замърсяването, предизвикано от изследването и експлоатирането на континенталния шелф, на морското дъно и на недрата под него, както и на замърсяването от наземни източници;като има предвид, че член 23 на Конвенцията предвижда, че никой не може да стане договаряща се страна по тази конвенция, ако същевременно не е страна по най-малко един от протоколите, и че никой не може да стане договаряща се страна по който да е от протоколите, ако не е или същевременно не стане договаряща се страна по конвенцията;като има предвид, че сключването от страна на Общността на тази конвенция и на Протокола относно предотвратяването на замърсяването на Средиземно море, предизвикано от изхвърляния от кораби и въздухоплавателни средства, е необходимо за осъществяване, при функционирането на Общия пазар, на една от целите на Общността в областта на опазване на околната среда и качеството на живот, и че необходимите за тази цел правомощия не са предвидени от договора;като има предвид, че Конвенцията и Протокола бяха подписани на 13 септември 1976 г. от името на Общността,РЕШИ:Член 1Конвенцията за опазване на Средиземно море от замърсяване, както и Протоколът относно предотвратяване на замърсяването на Средиземно море от изхвърляния от кораби и въздухоплавателни средства, се сключват от името на Европейската икономическа общност.Текстовете на Конвенцията и на Протокола се прилагат като приложение към настоящото решение.Член 2Председателят на Съвета на Европейските общности депозира акта за сключване на Конвенцията от името на Европейската икономическа общност, както е предвидено в член 25 на Конвенцията [4].Съставено в Брюксел на 25 юли 1977 година.За СъветаПредседателH. Simonet[1] ОВ С 259 от 4.11.1976 г., стр. 42.[2] ОВ С 112 от 20.12.1973 г., стр. 1.[3] ОВ L 129 от 18.5.1976 г., стр. 23.[4] Датата на влизане в сила на Конвенцията, както и на Протокола към нея, ще бъде обнародвана в Официален вестник на Европейските общности от Генералния секретариат на Съвета.--------------------------------------------------


title: Решение на Съвета на гуверньорите от 31 декември 2012 година относно увеличаване на капитала на Европейската инвестиционна банка

text:
               6.4.2013

               BG

               Официален вестник на Европейския съюз

               C 100/7

         РЕШЕНИЕ НА СЪВЕТА НА ГУВЕРНЬОРИТЕ
   от 31 декември 2012 година
   относно увеличаване на капитала на Европейската инвестиционна банка
   2013/C 100/03
   СЪВЕТЪТ НА ГУВЕРНЬОРИТЕ НА ЕВРОПЕЙСКАТА ИНВЕСТИЦИОННА БАНКА,
   КАТО ВЗЕ ПРЕДВИД член 4 параграф 3 и член 5 параграф 2 от Устава,
   КАТО ИМА ПРЕДВИД, ЧЕ:

               (1)

               Задачата на банката е посочена в член 309 на Договора за функционирането на Европейския съюз,

               (2)

               Последните икономически събития в ЕС изискват засилена намеса от страна на ЕИБ, по-конкретно с цел да се отговори на призива на Европейския съвет за принос към устойчивия растеж и заетостта в ЕС,

               (3)

               Увеличаването на капитала чрез парични вноски от страна на съществуващите акционери се счита за най-ефективния начин за укрепване капацитета за финансиране на ЕИБ, като същевременно следва да бъдат капиталовите позиции на ЕИБ и по този начин се отговори на текущите потребности, и в същото време се гарантира поддържане на високия кредитен рейтинг на банката на капиталовите пазари,

               (4)

               Изключително важно е цялото налично финансиране от ЕИБ в ЕС да допринесе в максимална степен за устойчивия растеж и заетостта във всички държави-членки и особено в по-слабо развитите региони,

               (5)

               ЕИБ ще поддържа секторен подход в съответствие с целите на програмата „Европа 2020” и, заедно с държавите-членки, банката ще разработва основани на резултатите инвестиционни стратегии, съобразени с приоритетите за регионално развитие, в периода след 2013 г.,

               (6)

               Качеството на кредитния портфейл на банката следва да продължи да отговаря на най-високите стандарти, банката следва да остане желан партньор във всички държавите-членки и да гарантира оптимална икономическа изгода на своите операции,

               (7)

               Съгласно обсъжданията на Съвета на директорите на негово заседание от 24 юли 2012 г., относно капиталовите изисквания на банката, записаният капитал на банката се увеличава на 242 392 989 000 EUR; внесеният капитал се увеличава от 5 процента на 8,919255272 процента от записания капитал, осигуряван от страните членки пропорционално на текущия им дял в капитала на ЕИБ, а резервите следва постепенно да бъдат възстановени от банката до нормативно определените 10 процента от записания капитал,

         КАТО ИМА ПРЕДВИД, че на 1 юли 2013 г., след влизането в сила на Договора за присъединяване на Хърватия, страната ще стане член на ЕИБ, следва да се обмисли по-нататъшно увеличаване на капитала с оглед постигане на съответствие между акционерния дял на Хърватия в банката и нейния относителен брутен вътрешен продукт в рамките на Европейския съюз, публикуван от Евростат преди присъединяването на страната;
   РЕШИ ЕДИНОДУШНО, по предложение на Съвета на директорите, в съответствие с член 4 параграф 3 и член 5 параграф 2 от Устава:

               1.

               Считано от 31 декември 2012 г., капиталът на банката се увеличава както следва:
               Капиталът, записан от страните членки, се увеличава пропорционално с 10 млрд. евро, а именно от 232 392 989 000 EUR на 242 392 989 000 EUR. Тази агрегирана капиталова вноска се разпределя между държави-членки, както е посочено по-долу:

                           Германия

                           1 617 003 000

                           Франция

                           1 617 003 000

                           Италия

                           1 617 003 000

                           Обединено кралство

                           1 617 003 000

                           Испания

                           970 202 000

                           Белгия

                           448 222 000

                           Нидерландия

                           448 222 000

                           Швеция

                           297 351 000

                           Дания

                           226 947 500

                           Австрия

                           222 499 500

                           Полша

                           206 984 000

                           Финландия

                           127 834 500

                           Гърция

                           121 579 000

                           Португалия

                           78 351 000

                           Чешка република

                           76 379 000

                           Унгария

                           72 258 000

                           Ирландия

                           56 737 000

                           Румъния

                           52 395 000

                           Словакия

                           25 999 500

                           Словения

                           24 138 000

                           България

                           17 652 000

                           Литва

                           15 146 000

                           Люксембург

                           11 347 500

                           Кипър

                           11 127 000

                           Латвия

                           9 243 000

                           Естония

                           7 138 000

                           Малта

                           4 235 500

                     Този капитал се счита за част от записания и внесения капитал, като по този начин внесения капитал на банката се увеличава от 11 619 649 450 евро на 21 619 649 450 EUR.

               2.

               Вноската на държавите-членки се увеличава от 5 на 8,919255272 процента средно от записания капитал, в резултат на настоящото увеличаване на капитала.

               3.

               Всяка държавa-членкa внася своя дял от увеличения капитал при първа възможност след датата на одобрение от Съвета на гуверньорите, но не по-късно от 31 март 2013 г. В същото време, на държавите-членки, които са уведомили ЕИБ на 14 септември 2012 г. или преди това, ще бъде позволено да внесат своя дял от увеличението на капитала на три вноски — 50 процента не по-късно от 31 март 2013 г. и останалите 50 процента на две равни вноски, не по-късно от 31 март 2014 г. и 31 март 2015 г.

         СЛЕДОВАТЕЛНО

               4.

               Уставът на банката се изменя от 31 декември 2012 г. както следва:

                           Първият подпараграф на член 4 параграф 1 от Устава на ЕИБ трябва да се чете:

                              „Капиталът на банката възлиза на 242 392 989 000 EUR, записан от държавите-членки, както следва:

                                          Германия

                                          39 195 022 000

                                          Франция

                                          39 195 022 000

                                          Италия

                                          39 195 022 000

                                          Обединено кралство

                                          39 195 022 000

                                          Испания

                                          23 517 013 500

                                          Белгия

                                          10 864 587 500

                                          Нидерландия

                                          10 864 587 500

                                          Швеция

                                          7 207 577 000

                                          Дания

                                          5 501 052 500

                                          Австрия

                                          5 393 232 000

                                          Полша

                                          5 017 144 500

                                          Финландия

                                          3 098 617 500

                                          Гърция

                                          2 946 995 500

                                          Португалия

                                          1 899 171 000

                                          Чешка република

                                          1 851 369 500

                                          Унгария

                                          1 751 480 000

                                          Ирландия

                                          1 375 262 000

                                          Румъния

                                          1 270 021 000

                                          Словакия

                                          630 206 000

                                          Словения

                                          585 089 500

                                          България

                                          427 869 500

                                          Литва

                                          367 127 000

                                          Люксембург

                                          275 054 500

                                          Кипър

                                          269 710 500

                                          Латвия

                                          224 048 000

                                          Естония

                                          173 020 000

                                          Малта

                                          102 665 000“

                           Първият параграф на член 5 от Устава на ЕИБ се изменя, както е посочено по-долу:

                              „Записаният капитал се внася от държавите-членки до размер от 8,919255272 % средно от сумите, определени в член 4 параграф 1.“

               5.

               Настоящото решение се обнародва в Официален вестник на Европейския съюз.

            За Съвета на гуверньорите

            Председател

         G. MATOLCSY

            Секретар

         A. QUEREJETA


title: Решение на Съвета от 27 ноември 1997 година относно сключването на споразумение между Европейската общност и Бившата Югославска република Македония в областта на транспорта

text:
Важна правна забележка

|

31997D0832

Официален вестник n° L 348 , 18/12/1997 стр. 0169 - 0169 специално чешко издание глава 07 том 003 стр. 492  - 492 специално испанско издание глава 07 том 003 стр. 492  - 492 специално унгарско издание глава 07 том 003 стр. 492  - 492 специално литвийско издание глава 07 том 003 стр. 492  - 492 LV.ES глава 07 том 003 стр. 492  - 492 MT.ES глава 07 том 003 стр. 492  - 492 PL.ES глава 07 том 003 стр. 492  - 492 SK.ES глава 07 том 003 стр. 492  - 492 специално словенско издание глава 07 том 003 стр. 492  - 492

		19971127Решение на Съветаот 27 ноември 1997 годинаотносно сключването на споразумение между Европейската общност и Бившата Югославска република Македония в областта на транспорта(97/832/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 75, във връзка с втората алинея на член 228, параграф 3 от него,като взе предвид предложението на Комисията [1],като взе предвид становището на Европейския парламент [2],като има предвид, че споразумението между Европейската общност и Бившата Югославска република Македония в областта на транспорта представлява подходящо средство за дълготрайното преодоляване на редица съществени пречки пред транзитния трафик в Общността през територията на Бившата Югославска република Македония;като има предвид, че споразумението допринася за безпрепятственото функциониране на вътрешния пазар, защото ще насърчи свободното транзитно преминаване през Бившата Югославска република Македония на вътрешен транспорт между Гърция и другите държави-членки и по този начин ще спомогне международната търговия да бъде осъществявана с най-малко обществени разходи и да намали до минимум административните и техническите пречки, които я съпътстват;като има предвид следователно, че е необходимо да се осигури координирано развитие в областта на транспорта между и през територията на договарящите се по споразумението страни, и по-специално чрез установяване на приоритети за развитието на подходяща инфраструктура в Бившата Югославска република Македония с финансова подкрепа от страна на Общността и чрез подпомагане на превоза чрез железопътен и комбиниран транспорт, с оглед опазване на околната среда;като има предвид следователно, че споразумението включва разпоредби, чиято цел е опростяване на митническите формалности;като има предвид, че е необходимо споразумението да бъде одобрено от страна на Общността,РЕШИ:Член 1Одобрява от името на Общността споразумението в областта на транспорта между Европейската общност и Бившата Югославска република Македония.Текстът на споразумението е приложен към настоящото решение.Член 2Председателят на Съвета дава нотификацията, предвидена в член 26 от Споразумението.Член 3Комисията, подпомагана от представители на членовете на Съвета, представлява Общността в Съвместния комитет по транспорта, учреден съгласно член 22 от Споразумението.Позицията на Общността в Съвместния комитет по транспорта се приема от Съвета с квалифицирано мнозинство, по предложение от Комисията. Съветът действа с обикновено мнозинство, когато решението, предложено от Съвместния комитет по транспорта, се отнася до процедурния правилник на комитета.Решенията, взети от Съвместния комитет по транспорта, се публикуват в Официален вестник на Европейските общности.Член 4Настоящото решение се публикува в Официален вестник на Европейските общности.То влиза в сила в деня на неговото публикуване.Съставено в Брюксел на 27 ноември 1997 година.За СъветаПредседателM. Fischbach[1] ОВ С 79, 12.3.1997 г., стр. 159.[2] ОВ С 339, 10.11.1997 г.--------------------------------------------------


title: Решение на Комисията от 17 август 2010 година за изменение на Решение 2007/623/ЕО на Комисията за създаване на група на високо равнище от независими заинтересовани страни относно административните тежести

text:
               18.8.2010

               BG

               Официален вестник на Европейския съюз

               C 223/6

         РЕШЕНИЕ НА КОМИСИЯТА
   от 17 август 2010 година
   за изменение на Решение 2007/623/ЕО на Комисията за създаване на група на високо равнище от независими заинтересовани страни относно административните тежести
   2010/C 223/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С Решение 2007/623/ЕО (1) Комисията създаде група на високо равнище от независими заинтересовани страни относно административните тежести, наричана по-долу „групата“, за фиксиран срок от три години.

               (2)

               Намаляването на административната тежест и опростяването на законодателството остават сред приоритетите на Комисията, а програмата за действие за намаляване на административната тежест в Европейския съюз се очаква да бъде изпълнена до 2012 г.

               (3)

               В съответствие с това мандатът на групата и нейните членове следва да бъде продължен.

               (4)

               Групата следва да продължи своята дейност както с външните заинтересовани страни, така и със службите на Комисията, и редовно и структурирано да обменя с Генералния секретариат и с председателството на борда за оценка на въздействието опит и становища по въпроси, свързани с административните тежести,

         ПРИЕ НАСТОЯЩОТО РЕШЕНИЕ:
   Член 1
   Решение C(2007) 4063 се изменя, както следва:

               1.

               Член 2 се заменя със следния текст:
               „Член 2
               Задачата на групата се състои в предоставяне на съвети на Комисията по отношение на програмата за действие за намаляване на административната тежест в Европейския съюз, която цели да намали административната тежест за предприятията, произтичащи от законодателството на Европейския съюз, с 25 % до 2012 г., както и за инициативите за опростяване на законодателството, определени в работната програма на Комисията.
               По-специално групата ще:

                           —

                           предоставя съвети относно мерките за намаляване на административната тежест, предложени от консултантите, посредством интернет консултации и работни семинари на местно равнище в държавите-членки;

                           —

                           съветва Комисията по нейно искане относно методологически въпроси, които могат да възникнат от програмата за действие;

                           —

                           при необходимост предлага кои допълнителни елементи от съществуващо законодателство могат да бъдат включени в програмата за намаляване;

                           —

                           съветва Комисията по нейната постоянна програма за опростяване на законодателството, по-специално по отношение на актове с голям потенциал за намаляване на административната тежест;

                           —

                           помага на Комисията за постигане на напредък в приемането от Съвета и Парламента на предложения за намаляване на административната тежест;

                           —

                           до ноември 2011 г. изготвя доклад за най-добрите практики в държавите-членки за прилагане на законодателството на ЕС с възможно най-малко усилия.

                     Мандатът се възлага до 31 декември 2012 г.“

               2.

               Член 3, параграф 1 се заменя със следния текст:
               „Член 3
               1.   Комисията може да се консултира с групата по всякакви въпроси, свързани с прилагането на програмата за действие за намаляване на административната тежест в Европейския съюз и относно своята постоянна програма за опростяване на законодателството, както е определено в работната програма на Комисията.“

               3.

               Член 4 се изменя, както следва:
               Член 4

                           а)

                           В параграф 4 първото изречение се заменя със следния текст:
                           „Членовете на групата се назначават до 31 декември 2012 г.“

                           б)

                           В параграф 7 първото изречение се заменя със следния текст:
                           „Имената на членовете ще бъдат публикувани на интернет сайта на Генералния секретариат на Европейската комисия.“

               4.

               В член 5, параграф 4 второто изречение се заменя със следния текст:
               „Генералният секретариат на Европейската комисия осигурява секретарски услуги за групата.“

               5.

               Член 7 се заменя със следния текст:
               „Член 7
               Приложимост
               Настоящото решение се прилага до 31 декември 2012 г.“

         Член 2
   Настоящото решение влиза в сила на 30 август 2010 г.

      Съставено в Брюксел на 17 август 2010 година.

            За Комисията

            Председател

         José Manuel BARROSO

      (1)  ОВ L 253, 28.9.2007 г., стр. 40.


Важна правна забележка

|

52007BP0112(02)

2. Решение на Европейския парламент от 24 април 2007 г. относно приключване на сметките във връзка с изпълнението на бюджета на Шести, Седми, Осми и Девети Европейски фондове за развитие за финансовата 2005 година (COM(2006)0429 - C6-0264/2006 - 2006/2169(DEC))

Официален вестник n° 074 E , 20/03/2008 стр. 0176 - 0177

		2.Решение на Европейския парламент от 24 април 2007 г. относно приключване на сметките във връзка с изпълнението на бюджета на Шести, Седми, Осми и Девети Европейски фондове за развитие за финансовата 2005 година (COM(2006)0429 — C6-0264/2006 — 2006/2169(DEC))Европейският парламент,- като взе предвид доклада на Комисията относно последващите действия по Решенията за освобождаване от отговорност за 2004 г. (COM(2006)0641 и приложението към него SEC(2006)1376),- като взе предвид финансовите отчети и отчетите за приходите и разходите за Шести, Седми, Осми и Девети Европейски фондове за развитие за финансовата 2005 година (COM(2006)0429 — C6-0264/2006) [1],- като взе предвид доклада за финансовото управление на Шести, Седми, Осми и Девети Европейски фондове за развитие за финансовата 2005 година (COM(2006)0405),- като взе предвид годишния доклад на Сметната палата за дейностите, финансирани от Шести, Седми, Осми и Девети Европейски фондове за развитие за финансовата 2005 година, заедно с отговорите на институциите, предмет на одит [2],- като взе предвид декларацията за достоверност и точност на отчетите и за законосъобразност и правилност на извършените операции, представена от Сметната палата съгласно член 248 на Договора за ЕО [3],- като взе предвид препоръките на Съвета от 27 февруари 2007 г. (6061/2007 — C6-0094/2007, 6062/2007 — C6-0095/2007, 6063/2007 — C6-0096/2007, 6064/2007 — C6-0097/2007),- като взе предвид член 33 от Вътрешното споразумение от 20 декември 1995 г. между представителите на правителствата на държавите-членки, заседаващи в рамките на Съвета, относно финансирането и администрирането на помощта на Общността по силата на Втори финансов протокол към четвъртата Конвенция АКТБ—ЕО [4],- като взе предвид член 32 от Вътрешното споразумение от 18 септември 2000 г. между представителите на правителствата на държавите-членки, заседаващи в рамките на Съвета, относно финансирането и администрирането на помощта на Общността по силата на Финансовия протокол към Партньорското споразумение между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и разпределението на финансова помощ за Отвъдморските страни и територии, към които се прилага Част IV от Договора за ЕО [5],- като взе предвид член 276 от Договора за ЕО,- като взе предвид член 74 от Финансовия регламент от 16 юни 1998 г., приложим към сътрудничеството в областта на финансирането за развитие по силата на четвъртата Конвенция АКТБ—ЕО [6],- като взе предвид член 119 от Финансовия регламент от 27 март 2003 г., приложим към Девети Европейски фонд за развитие [7],- като взе предвид членове 70 и 71, трето тире от своя правилник и Приложение V към него,- като взе предвид доклада на Комисията по бюджетен контрол и становището на Комисията по развитие (A6-0115/2007),1. Отбелязва, че окончателните годишни отчети на Шести, Седми, Осми и Девети Европейски фондове за развитие са, както следва:Източник: Сметна палата, на базата на доклади за финансовото изпълнение на ЕФР и финансови отчети към 31 декември 2005 г.[8] [9](милиони евро) |Таблица 1 — Кумулативно използване на ресурсите на ЕФР към 31 декември 2005 г. || Състояние в края на 2004 година | Бюджетно изпълнение през финансовата 2005 година | Състояние в края на 2005 година || Глобална сума | Коефициент на изпълнение % [8] | 6-ти EФР | 7-ми EФР | 8-ми EФР | 9-ти EФР | Глобална сума | 6-ти EФР | 7-ми EФР | 8-ми EФР | 9-ти EФР | Глобална сума | Коефициент на изпълнение % [8] |A. Ресурси [9] | 43801,8 | | - 24,6 | - 86,1 | - 275,1 | 1038,9 | 653,2 | 7414,8 | 10781,6 | 11315,6 | 14943,0 | 44455,0 | |B. Използване1.Финансови задължения | 35692,2 | 81,5 | - 24,6 | - 86,1 | - 275,1 | 3420,8 | 3035,1 | 7414,8 | 10781,6 | 11315,6 | 9215,3 | 38727,3 | 87,1 |2.Индивидуални правни задължения | 30313,2 | 69,2 | - 1,3 | 110,5 | 472,0 | 2070,9 | 2652,1 | 7377,0 | 10529,0 | 10247,2 | 4812,1 | 32965,3 | 74,2 |3. Плащания [8] | 25918,0 | 59,2 | 21,6 | 235,3 | 854,1 | 1373,7 | 2484,7 | 7333,7 | 10084,9 | 8385,2 | 2598,9 | 28402,7 | 63,9 |C. Просрочени плащания (B1-B3) | 9774,2 | 22,3 | | | | | | 81,1 | 696,7 | 2930,3 | 6616,4 | 10324,5 | 23,2 |D. Налично салдо (A-B1) | 8109,6 | 18,5 | | | | | | 0,0 | 0,0 | 0,0 | 5727,7 | 5727,7 | 12,9 |2. Одобрява приключването на сметките във връзка с изпълнението на бюджета на Шести, Седми, Осми и Девети Европейски фондове за развитие за финансовата 2005 година;3. Възлага на своя председател да предаде настоящото решение на Съвета, Комисията, Съда на Европейските общности, Сметната палата и Европейската инвестиционна банка и да осигури публикуването им в Официален вестник на Европейския съюз (серия L).[1] OВ C 265, 31.10.2006 г., стp. 1.[2] OВ C 263, 31.10.2006 г., стp. 205.[3] OВ C 263, 31.10.2006 г., стp. 213.[4] OВ L 156, 29.5.1998 г., стp. 108.[5] OВ L 317, 15.12.2000 г., стp. 355.[6] OВ L 191, 7.7.1998 г., стp. 53.[7] OВ L 83, 1.4.2003 г., стp. 1.[8] Като процент от ресурсите.[9] Първоначални разпределения на 6, 7, 8 и 9 ЕФР, лихва, различни ресурси и трансфери от предишни ЕФР.--------------------------------------------------